ai4bharat/Pralekha huggingface dataset:
سائنس اور ٹیکنالوجی کی وزارت
رابطے اور صوتی سینسر میں ممکنہ ایپلی کیشنز کے لیے خصوصی الیکٹرو ایکٹو نینو پارٹیکلز تیار کیے گئے ہیں۔
نئی دہلی،12 جنوری 2022: سائنسدانوں نے پی وی ڈی ایف نینو پارٹیکلز میں δ-مرحلہ حاصل کیا ہے جو آج تک کے سب سے کم ممکنہ برقی فیلڈ پر ہے یعنی روایتی طریقہ سے 103 گنا کم برقی میدان۔ یہ اپلیکیشن پر مبنی تجارتی ٹیکنالوجیز کے لیے تلاش کو زیادہ آسان بناتا ہے۔ یہ مطالعہ حال ہی میں جریدے ’اپلائیڈ فزیکل لیٹرس‘ میں شائع ہوا ہے۔
ڈاکٹر منڈل نے کہا’’نیا طریقہ نہ صرف پی وی ڈی ایف میں پیزو الیکٹرک δ-فیز کو اب تک کے سب سے کم ممکنہ برقی فیلڈ کے تحت شامل کرنے کا ایک بہترین طریقہ فراہم کرتا ہے بلکہ ایک قدم کے عمل میں نانو اسٹرکچرز کی شکل کو کنٹرول کرنے کے قابل بھی بناتا ہے۔ لہٰذا، یہ کام اس شعبے میں نینو ٹیکنالوجی کے استعمال کے امکانات کو کھول دے گا اور ڈیلٹا فیز کے اطلاق پر مزید دریافت کرنے کے اور زیادہ امکانات کھولے گا، جو پہلے زیادہ برقی میدان کی ضرورت کی وجہ سے اٹکے ہوئے تھے۔ اس کے علاوہ، یہ صرف فلم پر مبنی نمونوں تک ہی محدود تھا۔ لہٰذا نئی اور موجودہ ٹیکنالوجی کے لحاظ سے جو ہم نے تجویز کی ہے ، ہم اسے 10/10 کااسکوردیں گے‘‘ ۔
ایپلی کیشن پر مبنی امکانات پہلے ہائی الیکٹر فیلڈ کی ضرورت کے باعث تھے۔مزید یہ کہ ایپلی کیشنز فلم پر مبنی آلات تک ہی محدود تھی۔ موجودہ نتائج اس سے تجاوز کرتے ہیں اور اس مرحلے کو کمرے کے درجہ حرارت پر پروسیسنگ کی نئے تکنیک کے ساتھ ساتھ اس مرحلے کے مختلف نانواسٹرکچرز کی ساخت کے ساتھ دریافت کرتے ہیں۔
تصور کے ثبوت کے طورپر ، آئی این ایس ٹی کی ٹیم نے پریشرمیپنگ سینسر، ایکوسٹک سینسر اور پیزوالیکٹرک اینرجی ہارویسٹر کے طورپر کچھ ایپلی کیشنز بھی دکھائے ہیں۔ ان نینو ذرات کی پیزوالیکٹرک خصوصیات کے اطلاق کو ظاہر کرنے کے لیے،ایک پیزوالیکٹرک نینوذرے پر بھی بنایا گیا تھا اور بطور پریشر میپنگ سینسر، صوتی سینسر اور توانائی کی کٹائی کے مطالعے کے لیے اس کا عملی استعمال کیا گیا تھا۔
ڈیوائس کی اعلیٰ صوتی حساسیت، صوتی آوازوں، اسپیچ سگنلز، سانس کی حرکیات کی دریافت کی صلاحیت کو بھی ظاہر کرتی ہے۔ اس طرح تکنیکی طور پر اس کے قابل اطلاق میں وسعت پیدا ہوتی ہے۔اس کے علاوہ آئی این ایس ٹی کی ٹیم نے اینٹی- فیبریلازنگ اثر کو بھی دیکھا جب پی وی ڈی ایف نینوذرات پر مشتمل δ-فیز استعمال کیا گیا جو کہ الزائیمر جیسی بیماریوں سے حفاظت کے لیے انتہائی ضروری ہے اور جو صحت کی دیکھ بھال کے شعبے میں ابھرتی ہوئی مستقبل کے ایپلی کیشنز کے مواقع پیدا کرتا ہے۔
اشاعت کی تفصیلات:
وی گپتا، اے بابو، ایس کے گھوش، زیڈ ملک، ایچ کے مشرا، ڈی سینی اور ڈی منڈل، خود سے چلنے والے پریشر میپنگ سینسر کے لیے پی δ -وی ڈی ایف پر مبنی پیزو الیکٹرک نانو جنریٹر کا دوبارہ جائزہ لینا، ایپلی کیشن طبیعیات لیٹر 2021، 119، 252902 ۔
مزید تفصیلات کے لیے دیپانکر منڈل سے رابطہ کیا جاسکتا ہے۔
وزارت سیاحت
ہندوستان نے اندرون ملک سیاحت کی بحالی کو تیز کرنے کے لیے لندن میں ورلڈ ٹریول مارکیٹ - 2022 میں شرکت کی
کلیدی جھلکیاںسکریٹری سیاحت اور برطانیہ میں ہندوستان کے ہائی کمشنر نے ڈبلیو ٹی ایم - 2022 میں ہندوستانی پویلین کا افتتاح کیا۔ڈبلیو ٹی ایم کے ہندوستانی پویلین میں 20 سے زیادہ شرکاء شامل ہوئےاس سال کی نمائش کا تھیم 'دی فیوچر آف ٹریول اسٹارٹس ناؤ' ہے۔ڈبلیو ٹی ایم میں ہندوستان کی پائیداری کے ساتھ ہندوستان کو کثیر مصنوعات کے طور پر اور سال بھر کی منزل کے طور پر فروغ دیا جائے گا۔
وزارت سیاحت، حکومت ہند , لندن میں, 7 سے 9 نومبر تک ورلڈ ٹریول مارکیٹ 2022 میں شرکت کر رہی ہے جو سب سے بڑی بین الاقوامی سفری نمائشوں میں سے ایک ہے۔ اس سال کی نمائش کا تھیم 'The Future of Travel Starts Now' ہے۔ ڈبلیو ٹی ایم میں ہندوستان کی شرکت اہم ہے تاکہ ان باؤنڈ سیاحت کی بحالی کو وبائی امراض سے پہلے کی سطح تک لے جا سکیں۔
وزارت سیاحت نے نمائش میں شرکت کے لیے 650 مربع میٹر کی جگہ لی ہے، جس میں 20 سے زیادہ شرکاء انڈین پویلین کے آس پاس ہیں۔ ہندوستانی پویلین کا باضابطہ افتتاح جناب اروند سنگھ، سکریٹری، وزارت سیاحت، حکومت ہند اور برطانیہ میں ہندوستان کے ہائی کمشنر نے جناب وکرم ڈوریسوامی نے کیرالہ، اڈیشہ، کرناٹک، مہاراشٹر، پڈوچیری اور تمل ناڈو کے وزرائے سیاحت کی موجودگی میں کیا۔ہندوستان کے انڈیا پویلین کا افتتاح ربن کاٹ کر ، شمع روشن کرکے، گنیش وندنا اور سکریٹری وزارت سیاحت کے خیرمقدمی کلمات اور برطانیہ میں ہندوستان کے ہائی کمشنر کے استقبالیہ خطبہ کے ساتھ کیا گیا۔
افتتاح کے بعد ہندوستانی وفد اور شرکاء نے ہندوستانی پویلین اور مختلف حصہ لینے والی ریاستوں اور دیگر اسٹیک ہولڈرز کے بوتھس کا دورہ کیا۔پورے دن کے دوران، انکریڈیبل انڈیا نے مختلف ثقافتی پرفارمنسز، یوگا سیشنز، ہینا اور یقیناً بالی ووڈ ڈانس پرفارمنس کا اہتمام کیا۔ سیاحت کی وزارت کے سکریٹری نے مستقبل کے اسٹیج پر منعقدہ "ذمہ دار سیاحت کے لیے صارفین کی بڑھتی ہوئی مانگ" اور "اگلے بحران کی تیاری: پائیداری کے مرحلے، ڈبلیو ٹی ایم وینیو" پر منعقدہ سیشن میں شرکت کی۔
بعد ازاں جناب اروند سنگھ سکریٹری اور جناب راکیش کمار ورما ایڈیشنل سکریٹری، سیاحت کی وزارت نے دونوں ممالک کے درمیان سیاحت کو فروغ دینے کے لئے اے بی ٹی اے کے عہدیداروں کے ساتھ بات چیت کی۔ جناب راکیش کمار ورما نے سیاحتی تجارت اور میڈیا کے ساتھ میٹنگیں کیں اور انہیں وزارت سیاحت کے ذریعہ وبائی امراض کے بعد سیاحت کو فروغ دینے کے لئے کئے گئے اقدامات کے بارے میں بتایا۔
پہلے دن میں ڈبلیو ٹی ایم میں ہندوستان کی شرکت کی جھلکیاں کاپر چمنی، ویسٹ فیلڈ مال میں انڈیا ایوننگ تھی۔ انڈیا ایوننگ کے مدعو افراد ہندوستان اور برطانیہ اور ہندوستانی ڈائاسپورا سے ٹریول ٹریڈ کے ممبر تھے۔ 7 نومبر، 2022 کو انڈیا ایوننگ نے ڈبلیو ٹى ایم 2022 میں حصہ لینے والے مختلف ریاستی حکومتوں کے وزرائے سیاحت اور سکریٹریز کی شرکت کا مشاہدہ کیا۔ انڈیا ایوننگ نے ہندوستان کو ایک کثیر مصنوعات کے طور پر اور سال بھر کی منزل کو پائیداری کے ساتھ فروغ دینے کے لیے بات چیت اور گفتگو کے لیے ایک پلیٹ فارم فراہم کیا۔
ش ح۔ ش ت۔ج
Uno-12321
(Visitor Counter : 115
وزارت دفاع
بیٹنگ دی ریٹریٹ تقریب 2022
ایک ہزار ’ میک اِن انڈیا‘ ڈرون پہلی مرتبہ سامعین مسحور کریں گے
نئی دُھن کی شمولیت سے تقریب کے آہنگ میں اضافہ ہوگا
ایک جدید قسم کا ڈرون شو اِس سال کی ’ بیٹنگ دی ریٹریٹ‘ تقریب میں کشش کا ایک اہم عنصر ہوگا۔ 29 جنوری 2022 کو نئی دلی کے قلب میں واقع تاریخی وجے چوک پر منعقد ہونے والی اِس تقریب میں صدر جمہوریہ اور مسلح افواج کے سپریم کمانڈر جناب رام ناتھ کووند موجود ہوں گے۔ پہلی مرتبہ اِ س شو کو ’ آزادی کا امرت مہوتسو‘ کے نام سے منائی جا رہی آزادی کی 75 سالہ تقریب کا حصہ بنایا گیا ہے۔ وزیراعظم جناب نریندر مودی اور وزیر دفاع جناب راج ناتھ سنگھ سمیت دیگر معززین بھی اِس شو کے گواہ بنیں گے، جس کا خاکہ، ڈیزائن، پروڈکشن اور کوریو گرافی ’ میک ان انڈیا‘ مہم کے تحت تیار کیا گیا ہے۔
بھارت کی رغبت سے ہم آہنگ مارشل میوزیکل ٹیون اِس سال ا س تقریب کا ذائقہ ہوگا۔ مجموعی طور پر 26 طرح کی پیشکش سامعین مسحور کرے گی، جس میں بھارتی فوج، بحریہ، فضائیہ اور مرکزی مسلح افواج  کے بینڈس کے ذریعے بجائی جانے والی فوٹ –ٹیپنگ موسیقی بھی شامل ہوگی۔ ماسڈ بینڈ سے ، بینڈ کی شروعات ہوگی، جو ’ ویر سینک‘ کی دُھن بجائے گا۔ اس کے بعد پائپس اینڈ ڈرمس بینڈ ، سی اے پی ایف بینڈ ، ایئر فورس بینڈ، نیول بینڈ، آرمی ملیٹری بینڈ اور ماسڈ بینڈس کی باری ہوگی۔ اس تقریب کے پرنسپل کنڈکٹر ، کمانڈر وجے چارلس ڈی کروز ہوں گے۔
آزادی کا امرت مہوتسو منانے کے لئے تقریب میں کچھ نئی دھنوں کو شامل کیا گیا ہے، جن میں ’ کیرالہ‘ ، ’ہند کی سینا ‘ اور ’ اے میرے وطن کے لوگو‘ شامل ہیں۔ تقریب کا اختام مقبول عام ’ سارے جہاں سے اچھا‘ کی دُھن کے ساتھ ہوگا۔
ڈرون شو کا اہتمام ایک اسٹارٹ اپ ’ بوٹ لیب ڈائنمکس ‘ کے ذریعے کیا گیا ہے، جسے انڈین انسٹی ٹیوٹ آف ٹیکنالوجی  دہلی اور سائنس و ٹیکنالوجی کے محکمے کا تعاون حاصل ہے۔ یہ شو 10 منٹ کا ہوگا، جس میں تقریباً ایک ہزار ڈرون شامل ہوں گے، جنہیں دیسی ٹیکنالوجی سے تیار کیا گیا ہے۔ ڈرون شو کے دوران ہم آہنگ بیک گراؤنڈمیوزک بھی چلتی رہے گی۔ اس تقریب میں ایک اور دوسری چیز جو باعث کشش ہوگی، وہ ہے پروجیکشن میپنگ شو ، جس کا اہتمام آزادی کے 75 ویں سال کو منانے کے لئے کیا جا رہا ہے۔ یہ شو تقریباً 3 سے 4 منٹ کا ہوگا ، جسے تقریب کے اختتام سے قبل نارتھ اور ساؤتھ بلاک کی دیواروں پر دکھایا جائےگا۔
یوم جمہوریہ کی پریڈ کی طرح ہی ’ بیٹنگ دی ریٹریٹ‘ تقریب کے لئے ماحولیات دوست دعوت نامے تیار کئے گئے ہیں، جو کووڈ کے وقت کے حساب سے بھی موزوں ہیں۔ یہ کارڈ اشو گندھا، ایلو ویرا جیسے ادویاتی پودوں سے تیار کئے گئے ہیں اور جس پر آملہ کا نقش بنایا گیا ۔ لوگوں کی اس بات کیلئے حوصلہ افزائی کی جا رہی ہے کہ وہ ان پودوں کو اپنے باغیچوں / فلاور پاٹ سینڈ میں بھی لگائیں اور اس کے دیرینہ طبی فوائد سے مستفید ہوں ۔
’ بیٹنگ دی ریٹریٹ‘ ایک صدیوں پرانی روایت ہے، جس کا آغاز اس وقت سےہوتا ہے، جب فوجیوں کو غروب آفتاب کے وقت جنگ سے رخصت دی جاتی تھی۔ جیسےہی بگل بجانے والا ریٹریٹ کی آواز نکالتا تھا، تو فوجی لڑائی بند کر دیتے تھے ، اپنے اسلحے اتار دیتے تھے اور جنگ کے میدان سے واپس چلے جاتےتھے۔ یہی وجہ ہے کہ ریٹریٹ کی آواز کے وقت ٹھہر جانے کی روایت اب تک چلی آ رہی ہے۔ ریٹریٹ کے وقت رنگوں اور اسٹینڈرڈس کو غلاف کے اندر کر دیا جاتا ہے اور پرچم کو نیچے کر لیا جاتا ہے۔
کابینہ
کابینہ کو قابل تجدید توانائی کے شعبے میں امداد باہمی پر بھارت اور تاجکستان کے درمیان مفاہمت نامے سے مطلع کیا گیا
نئی دہلی، 28 فروری 2019؍وزیر اعظم جناب نریندر مودی کے زیر صدارت مرکزی کابینہ کو قابل تجدید توانائی کے شعبے میں امداد باہمی پر بھارت اور تاجکستان کے درمیان مفاہمت نامے سے مطلع کیا گیا۔ اس مفاہمت نامے پر 8 اکتوبر 2018ء کو دستخط کئے گئے تھے۔
فوائد:
اس مفاہمت نامے سے باہمی فوائد ، یکسانیت کی بنیادپر جدید اور قابل تجدید توانائی کے شعبے میں دوطرفہ تکنیکی امداد باہمی کی حوصلہ افزائی اور اس کے فروغ کے لئے بھارت اور تاجکستان کے درمیان ایک کوآپریٹیو ادارہ جارتی تعلق کے لئے ایک بنیاد کے قیام کا راستہ ہموار ہوگا۔اس میں جدید اور قابل تجدید توانائی کی ترقی اور اسٹوریج ٹیکنالوجیز پر توجہ مرکوز کی جائے گی۔سائنسی اور تکنیکی افراد کے تبادلے اور تربیت، سائنسی اور ٹیکنالوجی معلومات اور ڈیٹا کے تبادلے، ورکشاپ، سیمینار اور ورکنگ گروپ کا انعقاد ، آلات کی منتقلی،باہمی مفادات کے موضوعات پر مشترکہ ریسرچ یا تکنیکی پروجیکٹوں کی ترقی اور دوسرے طریقہ کاروں ، جیسا کہ دونوں ممالک فیصلہ کریں گے، کے ذریعے دونوں ملکوں کے درمیان امداد باہمی کو تقویت ملے گی۔
م ن۔ن ا۔ن ع
U: 1322
(Visitor Counter : 35
وزیراعظم کا دفتر
وزیر اعظم نے پوسٹ آفس کی تعمیر میں تھری ڈی پرنٹ ٹیکنالوجی کے استعمال کی تعریف کی
وزیر اعظم جناب نریندر مودی نے بنگلورو میں پوسٹ آفس کی تعمیر میں تھری ڈی پرنٹ ٹیکنالوجی کے استعمال کی تعریف کی ہے۔
ریلوے کے وزیرجناب اشونی ویشنو کے ایک ٹویٹ کو شیئر کرتے ہوئے، وزیر اعظم نے ٹویٹ کیا:
"اس مقصد کے لیے ٹیکنالوجی کے نئے طریقے استعمال ہوتے دیکھنا اچھا ہے۔"
ش ح ۔ا م۔س ا۔
U:4036
(
ایٹمی توانائی کا محکمہ
مرکزی وزیر ڈاکٹر جتیندر سنگھ نے کہا ہے کہ سال2047تک بجلی کی تقریباً 9 فیصد حصہ داری بھارت کے نیوکلیائی وسائل سے حاصل کئے جانے کا امکان ہے
سائنس اور ٹیکنالوجی کے مرکزی وزیر مملکت  ، ارضیاتی سائنسز کے وزیر مملکت ،وزیر اعظم کے دفتر میں وزیر مملکت ،عملے عوامی شکایات ،پنشن ،ایٹمی توانائی اور خلا کے مرکزی وزیر مملکت ڈاکٹر جتیندر سنگھ نے آج کہا ہے کہ سال2047تک بجلی کی تقریباً 9 فیصد حصہ داری بھارت کے نیوکلیائی وسائل سے حاصل کئے جانے کا امکان ہے۔جب بھارت آزادی کے سو سال کا جشن منائے گا اور اس سے 2070 تک نیٹ صفر نشانے کے حصول کے عزم کے قریب آنے میں مدد ملے گی ۔
مرکزی وزیر ڈاکٹر جتیندر سنگھ نے یہ بیانات ممبئی میں ایٹمی توانائی کے محکمے کے بھاوا ایٹومک تحقیقی سینٹر ڈی اے آر سی کے سینئر سائنسدانوں کے ایک گروپ کے ساتھ ایک جائزہ میٹنگ کرنے کے بعد دئے۔
وزیر موصوف نے کہا کہ ایٹمی توانائی محکمے کی جانب سے وضع کردہ دیگر اہداف سال 2030 تک 20 گیگا واٹ کی صلاحیت کی نیوکلیائی بجلی پیدا کرنے سے حاصل ہورہے ہیں جو ایک بڑا سنگ میل ہوگا اور امریکہ اور فرانس کے بعد دنیا میں ایٹمی توانائی پیدا کرنے والا بھارت تیسر سب سے بڑا مقام حاصل کرلےگا۔ڈاکٹر جتیندر سنگھ نے کہا کہ اس تیز رفتار کامیابی کا سہرا وزیر اعظم نریندر مودی کو جاتا ہے جنہوں نے آزادی کے بعد سب سے پہلے ایک ہی حکم کے تحت دس ری ایکٹرس کو منطوری دینے کا فیصلہ کیا اور پی ایس یوز کے ساتھ مشترکہ پروجیکٹوں کے تحت نیوکلیائی تنصیبات کو فرو غ دینے کی اجازت دی۔اس کے نتیجے میں آج بھارت ری ایکٹروں کی تعداد کے لحاظ سے دنیا میں چھٹا سب سے بڑا ملک ہے جوتوانائی پیدا کرنے میں سرگرم عمل ہیں اور زیر تعمیر ری ایکٹروں سمیت ری ایکٹروں کی کل تعداد کے اعتبار سے دوسرا سب سے بڑا ملک بن گیا ہے۔
ڈاکٹر جتیندر سنگھ نے مودی حکومت کا ایک سب سے اہم کارنامہ یہ پہلی مرتبہ ایٹمی توانائی کوگونا گوشعبوں میں استعمال کیا جارہا ہے مثال کے طور پر سیب اور زرعی مصنوعات جیسے پھلوں کی شیلف لائف بڑھانے کے لئے ایٹمی توانائی کا استعمال کیا جارہا ہے۔ کینسر اور دیگر بیماریوں کے علاج میں جدید ترین ٹیکنالوجی کے استعمال کے لیے بھی ایٹمی توانائی کوبروئے کار لایا جاتا ہے۔انہوں نے کہا کہ ہندوستان نے دنیا کو پرامن مقاصد کے لیے جوہری توانائی کے استعمال کا راستہ دکھایا ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 197.46 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد99,602ہے۔
فی الحال زیر علاج مریضوں کی شرح 0.23فیصد ہے۔
سردست ملک میں شفایابی کی شرح98.56 فیصد ہے۔
گزشتہ 24 گھنٹوں کے دوران 11,574,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,28,08,666ہوگئی ہے۔
پچھلے 24 گھنٹوں کے دوران14,506 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((3.35 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 86.19کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,33,659ٹیسٹ کئے گئے۔
وزارتِ تعلیم
مرکز نے پی ایم پوشن اسکیم کے نفاذ کا جائزہ لینے کی غرض سے مغربی بنگال کے لئے مشترکہ جائزہ مشن کی تشکیل کی
تعلیم کی وزارت نے مغربی بنگال کا دورہ کرنے کی غرض سے ایک مشترکہ جائزہ مشن کی تشکیل کی ہےتاکہ مرکز کی سرپرستی والی اسکیم ،پردھان منتری پوشن شکتی نرمان  کا ماہ جنوری 2023 میں نفاذ کا جائزہ لیا جاسکے۔ یہ مشترکہ جائزہ مشن ،تغذیہ کے ماہرین ،حکومت ہند اور ریاستی سرکار کے افسران پر مشتمل ہے ۔ کام کاج کی شرطیں ذیل میں منسلک ہیں
مشترکہ جائزہ ٹیم  ایک مخصوص مدت کے دوران ریاست ، ضلع اور اسکول کی سطح پر مذکورہ اسکیم کے طے شدہ پیمانوں پر نفاذ کا جائزہ لے گی۔
ضمیمہ-I
مشترکہ جائزہ مشن کے لئے کام کاج کی شرطیں
- ریاستوں سے اسکولوں / نفاذ کرنے والی ایجنسیوں کو فنڈ کی فراہمی کا جائزہ ۔
- اسکیم کے نفاذ کا جائزہ ۔
- ریاست ، ضلع اور بلاک سطح پر بندوبست سے متعلق ڈھانچے کی دستیابی کا جائزہ۔
- ریاست سے اسکولوں کیلئے غذائی اناج کی فراہمی سے متعلق طریقہ کار کا جائزہ ۔
- اسکیم کے خوش اسلوبی سے نفاذ کا جائزہ جس میں مداخلتوں اور رکاوٹوں پر خاص طور پر توجہ مرکوز کی جائے گی۔
- اہم اثاثوں کی فراہمی کا جائزہ ۔
- باورچی خانہ- نیز – اسٹورس کی تعمیر ۔
- بارچی خانے سے متعلق ساز و سامان کی سرکاری خرید / تبدیلی ۔
- اسکیم میں غیر سرکاری تنظیموں این جی اوز /ٹرسٹ / مرتکز باورچی خانوں کی شمولیت کا جائزہ۔
- فوڈ کارپوریشن آف انڈیا کو غذائی اناج کی لاگت کی ادائیگی کا جائزہ ۔
- سینئر ترین رکن پارلیمنٹ  کی صدارت کے تحت ضلع سطح کی کمیٹی کی میٹنگوں کے انعقاد کا جائزہ ۔
- انتظامیہ سے متعلق اطلاعات کے نظام  کا جائزہ ۔
- خود کار نگرانی نظام کے نفاذ کا جائزہ ۔
- صحت کی جانچ کی غرض سے راشٹریہ بال سواستھیہ کاریہ کرم کے ساتھ تال میل ۔
- مڈ ڈے میل قواعدو ضوابط 2015 کی عملی صورت ۔
- ضلع ،بلاک اور اسکول کی سطح پر خوراک کی حفاظت سے متعلق رہنما ہدایات کی تشہیر ۔
- آدھار کے تحت بچوں اور باورچی –نیز-معاون کا اندراج ۔
- باورچی-نیز-معاون کو اعزازیہ کی ادائیگی ۔
- غذائی اناج اور دیگر متعلقہ چیزوں کو ذخیرہ کرنے کا نظام ۔
- اسکیم میں اساتذہ کا کردار۔
- اساتذہ ،والدین اور برادری کے ذریعہ کھانے کی جانچ ۔
- سبھی کھانوں کی جانچ ۔
- برادری کی شمولیت ۔
- باورچی – نیز- معاون کا بینک کھاتہ ۔
- اسکیم کے بارے میں بیداری۔
- ہنگامی اور غیر یقینی صورتحال کے بارے میں منصوبہ
تغذیہ سے متعلق پہلو
a۔کھانے سے مستفید ہونے والے بچوں کے نمونوں کی انسانی جسم کی پیمائش کا جائزہ ۔
- قدوزندرمیانی بازو کی دوری ۔
- قد اور وزن کے پیمائش کی بنیاد پر باڈی ماس انڈیکس  کا حساب لگانا ۔
- سوئے تغذیہ کے شکار اور وافر مقدار میں تغذیہ کی فراہمی والے بچوں کی نشاندہی کرنا۔
- فراہم کئے گئے کھانے کی مقدار اور معیار کا جائزہ لینا ۔
- پی ایم پوشن کے تحت معیار اور مقدار کے لحاظ سے فراہم کئے جانے والے کھانے کے بارے میں بچوں کو والدین اور برادری کے اطمینان بخش ہونے کا جائزہ لینا ۔
- علاقے کے لئے مخصوص بعض غذائیت سے بھرپور کھانوں کے بارے میں تجویز پیش کرنا۔
وزیراعظم کا دفتر
وزیراعظم جناب نریندر مودی نے ،مولانا کلب صادق کے انتقال پُرملال پر ،تعزیت کا اظہار کیا ہے
نئی دہلی،25؍نومبر، وزیراعظم جناب نریندر مودی نے کُل ہند مسلم پرسنل بورڈ کے نائب صدر مولانا کلب صادق کے انتقال پر گہرے دکھ کا اظہار کیا ہے۔
ایک ٹوئیٹ میں وزیراعظم نے کہا کہ ’’ کُل ہند مسلم پرسنل لاء بورڈ کے نائب صدر مولانا کلب علی کے انتقال پُرملال سے انتہائی دکھ ہوا۔ انہو ں نے سماجی خیر سگالی اور بھائی چارے کے لئے قابل ذکر اور نمایاں کوششیں کی ہیں۔ اُن کے اہل خانہ اور عزیز و اقارب نیز معتقدین سے میرا اظہار تعزیت ۔‘‘
۔۔۔۔۔۔۔۔۔۔۔۔۔۔۔۔۔۔

U-7533
(
سٹرک ٹرانسپورٹ اور شاہراہوں کی وزارت
انٹیلیجنٹ ٹرانسپورٹ سسٹم
سڑک ٹرانسپورٹ اور قومی شاہراہوں کے مرکزی وزیر جناب نتن گڈ کری نے آج لوک سبھا میں ایک تحریری جواب میں بتایا کہ جی ایس آر 575  مورخہ 11.10.2022 الیکٹرانک نگرانی اور سڑک تحفظ کا نفاذ فراہم کرتا ہے جس میں یہ کہا گیا ہے کہ ریاستی سرکار اس بات کو یقینی بنائے گی کہ قومی شاہراہوں اور ریاستی شاہراہوں پر انتہائی جوکھم اور انتہائی بھیڑ بھاڑ والے کوریڈورس میں مناسب الیکٹرانک انفورسمنٹ آلات لگائے جائیں ۔
ٹریفک کے جدید بندوبست کے نظام کی شق میں ہائی ٹریفک بھیڑ بھاڑ والے کوریڈورس کی گنجائش رکھی گئی ہےجس میں کلوز سرکٹ ٹیلی وژن سی سی ٹی وی /پین ،ٹلٹ اور زوم  ، کیمرے مختلف پیغام کے سائن ،وہیکل ایکچوئٹیڈ اسپیڈ ڈسپلے سسٹم، آٹو میٹک ٹریفک کاؤنٹر اور کم کلاسیفائر حادثے کا پتہ لگانے والا ویڈیو نظام کے لئے گنجائش موجود ہے۔
مذکورہ بالا کے نفاذ سے آن سائٹ پر مدد کے رسپانس ٹائم میں بہتری آئے گی اور سڑک استعمال کرنے والوں کو اہم معلومات پہنچانے میں مدد ملے گی جس سے وہ مزید آگاہ ہوں گے۔
ٹیکنالوجی کے نفاذ کے اخراجات ایک پروجیکٹ کے لحاظ سے مختلف ہوں گے۔ٹریفک کا جدید بندوبست کا نظام  ایسٹرن پیریفرل ایکسپریس وے پر لاگو کیا گیا ہے جس کی لاگت187.00 کروڑ روپے ہے۔
انٹیلیجنٹ ٹرانسپورٹ سسٹم  سے متعلقخاص تفصیلات کی جانچ کے لیے ایک قائمہ کمیٹی تشکیل دی گئی ہے جس میں صنعت کے ماہرین، تکنیکی ماہرین، اتھارٹی کے نمائندے شامل ہیں۔ کمیٹی کا مینڈیٹ کسی پروجیکٹ کی خاص تفصیلات کا جائزہ لینا اور جانچ کرنا ہے۔
وزارت اطلاعات ونشریات
پی آبی نے آج پانچ ثبوت آئٹم کی جانچ کی جس میں سرکاری بیان تھا
انکشاف:‘‘جہان آباد میں بھوکے بچے میڈک کھا رہے ہیں’’
وضاحت: یوپی پولیس کےذریعہ وہاٹس ایپ گروپ کے لئے کورول اور ضابطہ نہیں اپنایا جاتا
نئی دہلی،20 اپریل : سوشل میڈیا پر فیک نیوز کے پھیلاؤ کی روک تھام کی غرض سے اور سپریم کورٹ کے مشاہدے کی روشنی میں سوشل میڈیا پر وائرل ہونے والی افواہوں کا پردہ فاش کرنے کے لئے پریس انفارمیشن بیورو نے ایک مخصوص یونٹ قائم کی ہے۔ ‘‘ پی آئی بی فیکٹ چیک’’ ٹوئیٹر پر ایک تصدیق شدہ ہینڈل ہے جو سوشل میڈیا پر ٹرینڈ ہو رہے پیغامات کی لگاتار نگرانی کرتا ہے اور فرضی خبروں کا پردہ فاش کرنے کی غرض سے مواد کا باریکی سے جائزہ لیتا ہے۔ اس کےعلاوہ ٹوئیٹر پر پی آئی بی ۔انڈیا ہینڈل اور متعدد پی آئی بی ریجنل یونٹ ہینڈل،عمومی طور پر ٹوئیٹر برادری کے مفاد میں ہیش ٹیگ پی آئی فیکٹ چیک کا استعمال کر کے ٹوئیٹر پر گردش کر رہے کسی بھی آئیٹم کی سرکاری آتھنٹک ورژن پوسٹ کرتی ہے ۔ کوئی بھی شخص پیغام کی صداقت کی تصدیق کے لئے پیغام کے متن ، آڈیو اور ویڈیو سمیت سوشل میڈیا کے کسی بھی پیغام کو پی آئی بی کے فیکٹ چیک میں سب مٹ کر سکتا ہے ۔ یہ پیغام لنک https://factcheck.pib.gov.in/ پر آن لائن یا وہاٹس ایپ نمبر +918799711259 پر ای میل pibfactcheck[at]gmail[dot]com پر جمع کرائے جا سکتے ہیں۔ اس سلسلے میں تفصیلات پی آئی بی کی ویب سائٹ https://pib.gov.in پر دستیاب ہیں۔
پی آئی بی فیکٹ چیک نے آج پانچ آئیٹم ٹوئیٹ کئے ہیں جو سرکاری ورژن ہیں۔ سوشل میڈیا پر ایک افواہ نمایاں طور پر ٹرینڈ ہو رہی ہے جس میں یہ دعویٰ کیا گیا ہے کہ جہان آباد، بہار میں بچے میڈک کھا رہے ہیں کیونکہ ان کے گھروں پر کھانا نہیں ہے۔
اس کا ویڈیو وائرل ہو رہا تھا ، اس کا پردہ فاش کیا گیا ہے۔ اس دعوے کو غلط پا یا گیا ہے۔ جہان آباد کے ڈسٹرکٹ مجسٹریٹ  نے کہا ہے کہ ان بچوں کے گھروں میں وافر مقدار میں خوردنی اشیاء موجود ہیں۔ پی آئی بی فیکٹ چیک نے از خود ہندی میں ایک ٹوئیٹ پوسٹ کیا ہے جس میں اس خیال انکشاف کیا گیا ہے۔
سوڈیم ہائیڈرو کلو رائیڈ جیسی جراثیم کش دوا کا لوگوں پر چھرکاؤ کیا جا سکتا ہے۔ اس میں کہا گیا ہے کہ حقیقت یہ ہے کہ اس کا استعمال ان چیزوں کو جراثیم سے پاک کرنے کے لئے کیا جاتا ہے جنہیں لوگ بار بار چھوتے ہیں اور یہ انسانوں کے لئے نقصاندہ ہو سکتا ہے۔ اسی طرح کی وضاحت پی آئی بی ، ممبئی کے ذریعہ انگریزی زبان میں ٹوئیٹ کرکے کی گئی ہے۔
دریں اثناء پی آئی بی لکھنؤ نے اس افواہ کا پردہ فاش کیا ہے کہ اترپردیش  پولیس نے وہاٹس ایپ گروپ چلانے والوں کے لئے یوپی ڈائل 112 پر رولز اور ضابطے جاری کئے ہیں ۔
اس سلسلے میں یہ وضاحت کی گئی ہے کہ ایسی کوئی بھی ایڈوائزری جاری نہیں کی گئی ہے۔ پی آئی بی لکھنؤ نے اس فرضی میڈیا رپورٹ سے بھی پردہ اتھایا ہے، جس میں کہا گی تھا کہ امبیڈکر نگر کے ایک نوجوان رضوان کی موت پولیس کی پٹائی کی وجہ سے ہوئی ہے۔ یہاں یہ وضاحت کی گئی ہے کہ متاثرہ کی پوسٹ مارٹم رپورٹ میں کہا گیا ہے۔ موت کی وجہ پردہ قلب کا بڑھنا ہے ۔ اس سلسلے میں 4 صفحات پر مشتمل پوسٹ مارٹم رپورٹ کی تصویر بھی جمع کی گئی ہے۔
قانون اور انصاف کی وزارت
صدرجمہوریہ نے جناب نریندر کمار ویاس اور شری نریش کمار چندرونشی کو چھتیس گڑھ ہائی کورٹ کا ایڈیشنل جج مقرر کیا
نئی دہلی۔ 19 مارچ صدر جمہوریہ ہند نے دستور ہند کی دفعہ 224 کی شق  کے ذریعہ عطا کردہ اختیار ات کا استعمال کرتے ہوئے ، جناب نریندر کمار ویاس ، اور جناب نریش کمار چندرونشی کو دو سال کی مدت کے لیے چھتیس گڑھ ہائی کورٹ کا ایڈیشنل جج مقرر کیا۔اس سلسلے میں حکومت ہند کی وزارت قانون اور انصاف کے محکمہ انصاف کے ذریعے آج ایک نوٹیفکیشن جاری کیا گیا ہے۔
جناب نریندر کمار ویاس ، بی ایس سی ، ایل ایل بی نے ایڈووکیٹ کے طور پر 16 مارچ 1996 کو اپنا اندراج کیا تھا۔ انہیں 23 سال سے زیادہ کا تجربہ ہے۔ انہوں نے 1996 سے 2002 کے دوران لیبر کورٹ ، انڈسٹریل کورٹ ، ڈسٹرکٹ کورٹ ، بلاس پور ، رائے گڑھ ، جنجیر چمپا ، ای پی ایف ٹریبونل ، مرکزی حکومت کے صنعتی ٹریبونل مع لیبر کورٹ میں پریکٹس کی ہے اور اس کے بعدسے آج تک چھتیس گڑھ ہائی کورٹ میں پریکٹس کررہے ہیں۔
جناب نریش کمار چندرونشی ، بی اے ، ایل ایل بی 11 جولائی ، 1990 میں جوڈیشل سروس میں شامل ہوئے۔ جوڈیشل آفیسر کی حیثیت سے ، انہوں نے ایڈیشنل ڈسٹرکٹ اور سیشن جج ، سکتی ، ایڈیشنل رجسٹرار ، چھتیس گڑھ ہائی کورٹ ، ڈسٹرکٹ اینڈ سیشن جج ، سرگوجا ، امبیکا پور ، چھتیس گڑھ کے گورنر کے قانونی مشیر کے طور پر خدمات انجام دیں اور اس وقت وہ حکومت چھتیس گڑھ ، رائے پورمیں محکمہ قانون اور قانون سازی کے امورکے پرنسپل سکریٹری کے طور پر کام کر رہے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-2798
(Visitor Counter : 86
بھارت کا مسابقتی کمیشن
کمپٹیشن کمیشن آف انڈیا  نے کریڈٹ سوئس گروپ اے جی کے یو بی ایس گروپ اے جی کے ساتھ مجوزہ انضمام کو منظوری دیدی
کمپٹیشن کمیشن آف انڈیا  نے کریڈٹ سوئس گروپ اے جی کے یو بی ایس گروپ اے جی کے ساتھ مجوزہ انضمام کو منظوری دیدی۔
یو بی ایس گروپ اے جی  سرمایہ کاری کرنے والا ایک کثیر اقوامی بینک اور مالیاتی خدمات فراہم کرنے والی کمپنی ہے جس کی بنیاد سوئزرلینڈ میں رکھی گئی ہے اور وہ عالمی سطح پر فعال ہے۔ یو بی ایس کے کاروبار میں دولت کا انتظام، اثاثہ جات کا انتظام، سرمایہ کارانہ بینکنگ خدمات اور ریٹیل اور کارپوریٹ بینکنگ شامل ہیں۔ ہندوستان میں یو بی ایس کا کاروبار بنیادی طور پر بروکریج خدمات پر مرکوز ہے۔
کریڈٹ سوئس گروپ اے جی  سرمایہ کاری کرنے والا ایک کثیر اقوامی بینک اور مالیاتی خدمات فراہم کرنے والی کمپنی ہے جس کی بنیاد سوئزرلینڈ میں رکھی گئی ہے۔ کریڈٹ سوئس عالمی سطح پر فعال ہے اور اس کے کاروبار میں دولت کا انتظام، اثاثہ جات کا انتظام، سرمایہ کارانہ بینکنگ خدمات اور ریٹیل اور کارپوریٹ بینکنگ شامل ہیں۔ ہندوستان میں کریڈٹ سوئس کے کاروبار دولت کے انتظام اور سرمایہ کارانہ بینکنگ خدمات پر مشتمل ہیں۔
مجوزہ انضمام میں یو بی ایس کے باقیماندہ قانونی ادارے  کے ساتھ انضمام کے ذریعے یو بی ایس کے کریڈٹ سوئس کا مجوزہ حصول شامل ہے۔
سی سی آئی کا مفصل حکم بعد میں سامنے آئے گا۔
ریلوے کی وزارت
جناب منوج پانڈے ،آئی آر پی ایس کو ریلوے بورڈ کا ممبر اسٹاف مقرر کیا گیا ہے
نئی دہلی، 4نومبر2019/ جناب منوج پانڈے ، انڈین ریلویز پرسنل سروسی   نے 2نومبر 2019 کو ممبر اسٹاف ، ریلوے بورڈ اور بہ لحاظ عہدہ بھارت سرکار کا سکریٹری مقرر کیا گیا ہے۔ اس سے پہلے وہ ریلوے بورڈ میں ڈائریکٹر جنرل پرسنل کے طور پر کام کررہے تھے۔
اپنے طویل کیرئر کے دوران انہوں نے مختلف ریلوے شعبوں میں مختلف عہدوں پر کام کیا، انہوں نے اپنے عہدوں کی شروعات سینٹرل ریلوے اور ویسٹرن ریلوے میں ڈیژل لوکوموٹیو ورکس اور پھر ساؤتھ سینٹرل ریلوے اور ساؤتھ ایسٹرن میں تھی۔ وہ ریلوے کے تین مختلف علاقائی زونوں – ویسٹ سینٹرل ریلوے، ساؤتھ سینٹرل ریلوے اور ساؤتھ ایسٹرن ریلوے میں بارہ سال تک پرنسپل چیف پرنسل آفیسر کے عہدہ پر فائز رہے۔ جنوری 2017 میں ایڈیشنل ممبر  کے عہدہ پر ترقی سے پہلے وہ ریلویز بورڈ میں ایگزیکٹیو ڈائریکٹر/ایڈوائزر  تھے۔
انہیں یہ امتیا ز بھی حاصل ہے کہ وہ نئے ڈویژن  کے پہلے ڈویژنل پرسنل آفیسر اور نئے ریلوے  میں پہلے فرسٹ پرسنل آفیسر رہے۔ ان تمام عہدوں پر رہتے ہوئے عملے کی فلاح و بہبود کے اقدامات کے علاوہ انہوں نے طریقہ کار کو آسان بنانے کا کام بھی انجام دیا۔
انہوں نے دہلی اسکول آف اکنامکس سے معاشیات میں پوسٹ گریجویشن ، ایم بی اے  ایل ایل بی اور جے این یو روسی زبان میں ڈپلومہ حاصل کیا۔ انہیں ریلوے ہیرٹیج اور ہسٹری میں دلچسپی ہے اور انہوں نے اس موضوع پر بہت سے مضامین بھی لکھے ہیں۔ انہوں نے کے بی سی 2007 میں پچاس لاکھ روپے کا انعام بھی حاصل کیا۔
۔۔۔۔۔۔۔۔۔۔۔
م ن۔ ج ۔ ج۔
U- 4907
(Visitor Counter : 63